Un nebeut santadurioù a-ziàr an nevez-amzer; dech hag hiniv em eus bet tro da welet penaos o doa kresket ar plant e pep lech ! Un nebeut devezhioù glav, heol goude... Splet a dennont ag an traoù-se ! Komzet em eus choazh ag an derv a zo é tispak o del hag o bleuñv. Ne raont ket tout an traoù-se àr-un-dro, e gwirionez, ha talvoudus e vehe klask gouiet penn dan traoù-se; perak an dervenn-mañ e-raok an dervenn-hont, levezon an tachad, an oad, istor pep  gwezenn...  Ar pin a zo é kempenn o bleuñv par, serr-mat betek bremañ, met kazi-prest da strewiñ o follen. Ar bleuñv parezed a zo pintet àr lein seurtoù kantulerioù (kantolorioù) en o sav-sonn; hervez ar spesadoù e weler ar bleuñv-se get livoù disheñval met atav kaer, ur bam e gwirionez. Skant bleuñv parez ar pin-arvor da skouer zo kentoch ruz-magenta. Tostait doch ar sapin, pin a-bep-seurt, marse e voch souezhet !  Ar chistin-spagn, int, a zo é teurel o bleuñv marzhus ivez.  A-fed evned em eus  gwelet dech ma gwigneli-toenn kentañ (hirondelles de fenêtre), e kêr an Oriant. Ar re-se a ra o neizhoù e-dan an toennoù, ha pas er charrdioù pe er chrevier evel ar gwigneli-siminal. Tud zo e Breizh o deus gwelet ur wignelenn bilost rous (hirondelle rousseline), ur spesad hag a vev normalamant er Frañs àr vord ar mor kreizdouar hepken... Ha ma glaouerion kentañ (martinets) nem eus ket choazh gwelet.  Ar mintin-mañ, a-du-rall, ur sell a-herr, ha gwelet a ran fas liesliv ur pabor; get ma oto on ha  nhellan ket sellet muioch, met resev ar livoù-se em daoulagad a ra atav ur brav a efed.  Bilañs tout an traoù-mañ: netra ken da lâret nemet Afer zo a lakaat ma fri er-maez, touenn !